**Jegyzőkönyvi kivonat**

Görbeháza Község Önkormányzat Képviselő-testületének 2019. szeptember 30-án megtartott üléséről.

**79/2019.(IX.30.) Kt. sz. határozat**

Görbeháza Község Önkormányzat Képviselő-testülete a Hajdúböszörményi Tankerületi Központ 2018/2019. tanévet érintő tevékenységéről szóló tájékoztatót a jegyzőkönyv 2. számú mellékletében foglaltak szerint elfogadta.

**Giricz Béla Lászlóné sk. Dr. Juhász Péter sk.**

**polgármester jegyző**

Görbeháza, 2019. október 03.

**A kivonat hiteles!**

Molnár Istvánné

jegyzőkönyvvezető

**Jegyzőkönyvi kivonat**

Görbeháza Község Önkormányzat Képviselő-testületének 2019. szeptember 30-án megtartott üléséről.

**80/2019.(IX.30.) Kt. sz. határozat**

Görbeháza Község Önkormányzat Képviselő-testülete a Széchenyi István Általános Iskola 2018/2019. tanévet érintő tevékenységéről szóló tájékoztatót a jegyzőkönyv 3. számú mellékletében foglaltak szerint elfogadta.

**Giricz Béla Lászlóné sk. Dr. Juhász Péter sk.**

**polgármester jegyző**

Görbeháza, 2019. október 03.

**A kivonat hiteles!**

Molnár Istvánné

jegyzőkönyvvezető

**Jegyzőkönyvi kivonat**

Görbeháza Község Önkormányzat Képviselő-testületének 2019. szeptember 30-án megtartott üléséről.

**81/2019.(IX.30.) Kt. sz. határozat**

Görbeháza Község Önkormányzat Képviselő-testülete a Gólyafészek Óvoda és Bölcsőde 2018/2019. nevelési évet érintő tevékenységéről szóló tájékoztatót, a jegyzőkönyv 4. számú mellékletében foglaltak szerint elfogadta.

**Giricz Béla Lászlóné sk. Dr. Juhász Péter sk.**

**polgármester jegyző**

Görbeháza, 2019. október 03.

**A kivonat hiteles!**

Molnár Istvánné

jegyzőkönyvvezető

**Jegyzőkönyvi kivonat**

Görbeháza Község Önkormányzat Képviselő-testületének 2019. szeptember 30-án megtartott üléséről.

**82/2019.(IX.30.) Kt. sz. határozat**

Görbeháza Község Önkormányzati Képviselő-testülete a Gólyafészek Óvoda és Bölcsőde Szervezeti és Működési Szabályzatának módosításását a jegyzőkönyv 5. számú mellékletében foglaltak szerint elfogadta.

**Giricz Béla Lászlóné sk. Dr. Juhász Péter sk.**

**polgármester jegyző**

Görbeháza, 2019. október 03.

**A kivonat hiteles!**

Molnár Istvánné

jegyzőkönyvvezető

**Jegyzőkönyvi kivonat**

Görbeháza Község Önkormányzat Képviselő-testületének 2019. szeptember 30-án megtartott üléséről.

**83/2019.(IX.30.) Kt. sz. határozat**

Görbeháza Község Önkormányzati Képviselő-testülete csatlakozik a felsőoktatásban már tanuló vagy a továbbiakban tanulni kívánó, szociálisan hátrányos helyzetű fiatalok felsőoktatásban való részvételének támogatására létrehozott Bursa Hungarica Felsőoktatási Önkormányzati Ösztöndíjrendszer 2020. évi fordulójához.

Felkéri a képviselő-testület a polgármestert, hogy a csatlakozási nyilatkozat megküldésével értesítse az Emberi Erőforrás Támogatáskezelőt az önkormányzat csatlakozási szándékáról.

Végrehajtásért felelős: Giricz Béla Lászlóné polgármester

Határidő: 2019. október 2.

**Giricz Béla Lászlóné sk. Dr. Juhász Péter sk.**

**polgármester jegyző**

Görbeháza, 2019. október 03.

**A kivonat hiteles!**

Molnár Istvánné

jegyzőkönyvvezető

**Jegyzőkönyvi kivonat**

Görbeháza Község Önkormányzat Képviselő-testületének 2019. szeptember 30-án megtartott üléséről.

**84/2019.(IX.30.) Kt. sz. határozat**

Görbeháza Község Önkormányzati Képviselő-testülete

1. nyilatkozik, hogy Dr. Kálmánczy Annával a görbeházai 090 097 247 ÁNTSZ kódú, vegyes I. számú háziorvosi praxis működtetésére az 1. számú melléklet szerinti előszerződést köt és felhatalmazza a polgármestert az előszerződés aláírására.

Végrehajtásért felelős: Giricz Béla Lászlóné polgármester

Határidő: 2019. október 15.

1. felhatalmazza a polgármestert, hogy a görbeházai I. számú vegyes háziorvosi praxisra a praxisengedély kiadása esetén e praxis tekintetében a háziorvosi feladatok területi ellátási kötelezettséggel történő végzésére Dr. Kálmánczy Annával az önálló orvosi tevékenységről szóló 2000. évi II. törvény 2/B § (1) bekezdése szerinti feladatellátási szerződést az előszerződés alapján megkösse.

Végrehajtásért felelős: Giricz Béla Lászlóné polgármester

Határidő: 2019. december 31.

*1.számú melléklet*

**FELADAT ELLÁTÁSI ELŐSZERZŐDÉS**

**HÁZIORVOSI ALAPELLÁTÁSRA**

**amely létrejött egyrészről**

**Görbeháza Község Önkormányzata** (4075 Görbeháza, Böszörményi utca 39. képviseli Giricz Béla Lászlóné polgármester, a továbbiakban: **Megbízó**),

**másrészről**

**Dr. Kálmánczi Anna** (született: Debrecen, 1989.07.26., anyja neve: Mászlé Erzsébet, személyi igazolvány száma: 974190AE, nyilvántartási szám (pecsétszám): 82819, a továbbiakban: **Megbízott Egészségügyi Szolgáltató)** - között,

az önkormányzatokat terhelő egészségügyi alapellátási kötelezettség biztosítása érdekében, a kötelező egészségbiztosítás ellátásairól szóló 1997. évi LXXXIII. törvény, az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III. 3.) Korm. rendelet, a háziorvosi, házi gyermekorvosi és fogorvosi tevékenységről szóló 4/2000. (II. 25.) EüM rendelet és az önálló orvosi tevékenységről szóló 2000. évi II. törvényben foglaltak figyelembevételével, a mai napon, az alábbi feltételekkel:

1. Az előszerződés tárgya a területi ellátási kötelezettséggel működő görbeházai vegyes háziorvosi praxis (továbbiakban: Praxis) feladatellátására vonatkozó az önálló orvosi tevékenységről szóló 2000. évi II. törvény (Öotv.) 2/B. § szerinti feladat-ellátási szerződés megkötése.

2. A háziorvos a területi ellátási kötelezettségét 2020. január 1. napjától teljesíti.

3. Szerződő felek tudomásul veszik, hogy a Polgári Törvénykönyvéről szóló 2013. évi V. törvény (Ptk.) 6:73§-a alapján a feladat-ellátási szerződést jelen előszerződésben rögzített feltételek teljesülését követően, de legkésőbb jelen előszerződés 5. pontjában rögzített határidőig kötelesek megkötni.

4. Szerződő felek rögzítik, hogy jogosultak határozatlan - de legalább 5 éves - időtartamra szóló feladat-ellátási szerződést kötni a praxis vegyes háziorvosi feladatai ellátására, amennyiben egészségügyi szolgáltató a praxisra vonatkozó praxisengedély megszerzését igazolja. Dr. Kálmánczi Anna jelen előszerződést az Öotv. végrehajtásáról szóló 313/2011. (XII. 23.) Korm. rendeletben szabályozott praxisengedély kiadása iránti kérelemhez csatolja.

5. Az Önkormányzat köteles a 4. pontban foglaltak teljesülése esetén legkésőbb 2019. november 30. napjáig a feladat-ellátási szerződés megkötésére.

6. Szerződő felek a feladat-ellátási szerződésben a feladatellátás részletes feltételeit az alábbiak szerint kívánják szabályozni:

1. **Szerződés tárgya**

1. Szerződő felek megállapodnak abban, hogy az Önkormányzat a kötelező feladatát képező egészségügyi alapellátás körébe tartozó háziorvosi szolgáltatást (alapellátást) a területi ellátási kötelezettséget vállaló Egészségügyi Szolgáltató útján biztosítja. Az önkormányzat az egészségügyi alapellátás körzeteinek meghatározásáról szóló 4/2017. (I.27.) önkormányzati rendelete szerint állapította meg a praxis körzetét.

A szolgáltatás helye:

Görbeháza Község Önkormányzatának tulajdonában lévő **4075 Görbeháza, Aradi utca 54. szám alatt található háziorvosi rendelő.**

***A személyes ellátásra kötelezett orvos neve: Dr. Kálmánczi Anna.***

2. Szerződő felek rögzítik, hogy az Egészségügyi Szolgáltató közvetlenül köt finanszírozási szerződést az Országos Egészségbiztosítási Pénztárral.

1. **Egészségügyi Szolgáltató feladatai, kötelezettségei**

1. Egészségügyi Szolgáltató a tevékenységét a Kormányhivatal Népegészségügyi Szakigazgatási Szervétől kapott engedély és orvosi felelősségbiztosítás mellett gyakorolhatja*.*

2. Az Egészségügyi Szolgáltató kijelenti, hogy az 1. sz. pontban meghatározott háziorvosi szolgáltatás területi ellátási kötelezettséggel történő végzését vállalja.

Ennek keretében a jelen szerződés 1. sz. mellékletében megjelölt működési területen a háziorvosi feladatok folyamatos ellátásáról az érvényes jogszabályi előírásoknak és szakmai szabályoknak megfelelően gondoskodik. Az Önkormányzat fenntartja a körzethatár-módosítás jogát, de a körzethez tartozó ellátottak száma nem lehet kevesebb, mint az Egészségbiztosítási Pénztár általi finanszírozás feltételéül szükséges, jogszabályban meghatározott minimális létszám.

3. Szerződő felek rögzítik, hogy a működtetési jog jogosultja a működtetési jog alapján nyújtott önálló orvosi tevékenységét - akadályoztatásának jogszabályban meghatározott eseteit kivéve - csak személyesen folytathatja.

4. Tevékenységet végző háziorvos nyilatkozik, hogy feladatait a mindenkor hatályos jogszabályi rendelkezések maradéktalan betartásával hajtja végre.

Feladatkörébe tartozik különösen az egészséges lakosság részére nyújtott tanácsadás és szűrés, a beteg vizsgálata, gyógykezelése, egészségi állapotának ellenőrzése, orvosi rehabilitációja, illetve szükség esetén szakorvosi vagy fekvőbeteg-gyógyintézeti vizsgálatra, gyógykezelésre való utalása.

Feladatkörébe tartozik továbbá:

* terhesgondozásban való közreműködés,
* a közegészségügyi-járványügyi feladatok ellátása jogszabályban foglaltak szerint,
* az egészségnevelésben és az egészségügyi felvilágosításban való részvétel.

A háziorvos külön jogszabályokban foglaltak szerint végez:

* védőoltást és azzal kapcsolatos tennivalókat,
* fertőző betegségekkel és fertőző betegségekre gyanús személyekkel kapcsolatos tevékenységet,
* kórokozó hordozókkal kapcsolatos tennivalókat,
* ételmérgezés esetén szükséges tennivalókat,
* orvosi, orvosszakértői feladatokat,
* halottvizsgálat ellátását.

A háziorvos az észlelt közegészségügyi, járványügyi és egészségügyi hiányosságokról és az általa megtett intézkedésekről értesíti a Népegészségügyi szerv illetékes intézetét.

5. Tevékenységet végző orvos köteles ellátni az egészségbiztosítási kártyával hozzá bejelentkezett személyeket. Azonos ellátásban köteles részesíteni a körzetében lakó és más orvost választó biztosítottakat is, ha azok a választott orvosukat felkeresni nem tudják.

6. A tevékenységet végző háziorvos kötelezi magát arra, hogy feladata teljesítésének érdekében munkanaponként 8 órában a biztosítottak rendelkezésére áll – ide nem értve a keresőképtelenség, a hivatalos távollét, illetve a szabadság miatt szükségessé váló helyettesítés eseteit. Ezen időtartamon belül heti 20 órát rendel, és a délutáni rendelési napok befejezési időpontjától kezdődően a központi orvosi ügyelet kezdetéig (*18:00 óra*) rendelkezésre áll, továbbá a fekvőbetegek, illetve a sürgősségi hívások ellátását végzi.

*A rendelés időtartama:*

*Hétfő: 8:00-12:00*

*Kedd: 12:00-16:00*

*Szerda: 8:00-12:00*

*Csütörtök: 12:00-16:00*

*Péntek: a naptár szerinti páros héten 8:00-12:00, páratlan héten 12:00-16:00 óra között.*

7. A rendelési időt az Önkormányzat a helyben szokásos módon teszi közzé. A jelen szerződésben rögzített rendelési időt módosítani csak előzetes, írásos bejelentés után, az Önkormányzat jóváhagyásával lehet.

8. A tevékenységet végző háziorvos köteles munkáját az elvárható szakértelemmel és gondossággal, a munkájára vonatkozó szabályok, előírások és utasítások szerint a szolgáltatást igénybe vevők érdekeit szem előtt tartva végezni.

9. A háziorvos helyettesítését csak olyan orvos láthatja el, aki megfelel a háziorvosi feladatkörre előírt személyi feltételeknek. Helyettesítéséről a háziorvos - beleértve annak pénzügyi feltételeit is – maga gondoskodik.

Amennyiben a tevékenységet végző háziorvos intézkedésre képtelen állapotban van, a helyettesítésről az Egészségügyi Szolgáltató képviselője intézkedik az érintett praxis költségére.

A háziorvos helyettesítését abban a rendelőben kell ellátni, ahol tevékenységét folytatja.

A háziorvos helyettesítése a háziorvosi tevékenység ellátására jogosító működési engedélyben meghatározott és a területi ellátási kötelezettséggel működő körzetenkénti helyettesítési rend szerint történik.

10. A szerződő felek rögzítik, hogy a tevékenységet végző háziorvos a háziorvosi ügyeleti ellátásban való részvételre nem köteles. Kifejezetten fenntartják ugyanakkor a felek annak a lehetőségét, hogy külön megállapodás alapján a háziorvos a Polgár, Görbeháza, Folyás, Újtikos, Tiszagyulaháza, Újszentmargita települések önkormányzatai által közösen fenntartott központi orvosi ügyelet 4090 Polgár, Kiss Ernő út 8. (továbbiakban: Ügyelet) útján megvalósuló ügyeleti ellátásban való részvételt vállalja. Ilyen irányú kötelezettségvállalás esetén az ügyeleti ellátásban való részvétel feltételeit a felek külön megállapodás keretében határozzák meg.

11. Az Egészségügyi Szolgáltató tudomásul veszi, hogy a háziorvosi szolgálatok számára előírt nyilvántartásokat köteles vezetni.

12. Az Egészségügyi Szolgáltató minden évben köteles beszámolót készíteni Görbeháza Község Önkormányzata felé a többi egészségügyi szolgáltatóval egyidőben – a Képviselő Testület munkaterve szerint.

13. Amennyiben az Egészségügyi Szolgáltató tartozása és egyéb kötelezettség vállalása 60 napon belül nem kerül kiegyenlítésre, erről Görbeháza Község Önkormányzatát haladéktalanul köteles értesíteni.

14. Egészségügyi Szolgáltató kötelezettséget vállal arra, hogy a háziorvosi szolgáltatás személyi feltételeiről - a vonatkozó jogszabályoknak megfelelően - saját költségén gondoskodik.

15. Egészségügyi Szolgáltató kötelezettséget vállal arra, hogy a háziorvosi tevékenység során felmerülő működési és karbantartási költségek finanszírozását, valamint a kisértékű tárgyi eszközök beszerzését saját rendelője vonatkozásában vállalja.

16. A praxisjog elidegenítésére vonatkozó szándékát az azt elidegenítő orvos (Egészségügyi Szolgáltató) köteles bejelenteni az Önkormányzatnak.

1. **Önkormányzat kötelezettségei**

1. Az Önkormányzat a tulajdonában lévő - a szerződés 1. pontjában rögzített háziorvosi feladatok ellátásához szükséges - rendelő helyiséget az átadáskori leltározási mellékletben felsorolt felszerelésekkel az Egészségügyi Szolgáltató részére bérleti díj ellenében használatba adja. A bérleti díj 60.000,- Ft, azaz Hatvanezer Forint havi összegben került megállapításra, amely magában foglalja az I. számú háziorvosi körzet rendelőjére arányosan jutó közüzemi díjakat.

Az Önkormányzat a rendelő, a berendezések, a szakmai jogszabályok szerinti minimum-alapfelszerelések közé tartozó eszközök, és az átadott informatikai háttér használatának jogosultságát az Egészségügyi Szolgáltató felé fenntartja, de az eszközök, felszerelések pótlása már az Egészségügyi Szolgáltató feladata. Az ingatlant érintő beruházást és felújítást az Önkormányzat biztosítja.

2. A használatba adott orvosi rendelő rendeltetésszerű használatát az Önkormányzat ellenőrzi.

3. Az Önkormányzat 2 évente leltárt készít, ezzel egyidejűleg méri fel a felújítási, beruházási feladatok elvégzéséhez szükséges ráfordításokat. Az évente e célra fordítható pénzeszközök nagysága az Önkormányzat költségvetésében kerül meghatározásra.

4. A praxis működését zavaró - karbantartást meghaladó - jelentős káresemények, váratlan meghibásodások esetén az Egészségügyi Szolgáltató az Önkormányzat felé köteles bejelentést tenni, mely gondoskodik annak elhárításáról.

1. **Egyéb rendelkezések**

1. Az Egészségügyi Szolgáltató praxis működésének finanszírozását az Egészségbiztosítási Pénztár külön okiratban foglalt szerződés alapján biztosítja.

2. Szerződő felek rögzítik, hogy az irányadó jogszabályokban megjelölt, térítéshez kötött egészségügyi szolgáltatásokból befolyó összeg teljes egészében az Egészségügyi Szolgáltatót illeti.

3. Az Egészségügyi Szolgáltató a rendelkezésére bocsátott helyiségeket, berendezéseket és felszereléseket kizárólag a jelen szerződésben megjelölt célra, rendeltetésszerűen jogosult használni, ezek műszaki állapotát köteles megőrizni. A helyiségek átalakítására, bővítésére, egyéb beruházások kivitelezésére az Önkormányzat előzetes engedélyével jogosult.

4. Egészségügyi Szolgáltató a használatába adott rendelőhelyiségben és a hozzátartozó egyéb helyiségekben bármilyen jellegű beruházást, átalakítási, felújítási és a rendes gazdálkodás körét meghaladó munkát kizárólag az Önkormányzat előzetes írásbeli engedélyével végezhet.

Az Önkormányzat engedélye nélkül végrehajtott beruházási, átalakítási, felújítási munkálatok esetében az Egészségügyi Szolgáltató köteles az eredeti állapot helyreállítására, a felmerülő károk megtérítésére. Az átadott eszközök, felszerelések vonatkozásában állagmegóvási kötelezettsége van.

5. A feladat ellátási szerződés időtartamát a felek határozatlan - de legalább 5 éves - időtartamban határozzák meg. A szerződés közös megegyezéssel, felmondással, vagy azonnali hatályú felmondással szüntethető meg.

5.1. Mindkét fél jogosult a feladat-ellátási szerződést írásbeli felmondással, külön indokolás mellett, 6 hónapi felmondási idővel megszüntetni. A felmondási idő alatt az Egészségügyi Szolgáltató köteles változatlan tartalommal a folyamatos ellátást biztosítani. Ezt követően az önkormányzat gondoskodik a praxis működtetéséről.

5.2 Az Önkormányzat jogosult rendkívüli felmondással felmondani a feladat-ellátási szerződést, amennyiben a háziorvos a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat, továbbá ha a háziorvos önálló egészségügyi tevékenység végzésére való jogosultságát bármely okból elveszti. A rendkívüli felmondás a szerződést azonnali hatállyal megszünteti.

6. A szerződés megszűnését eredményezi, ha az Egészségügyi Szolgáltató vállalkozása a jogi, gazdasági környezet változása, vagy más, az Egészségügyi Szolgáltatónak fel nem róható ok miatt megszűnik.

7. Aláíró felek megállapodnak abban, hogy a jelen előszerződés bármelyikük kezdeményezésére, közös megegyezéssel módosítható, különös tekintettel arra, amennyiben a jogszabályváltozások a jelen szerződésben foglaltak fenntartását nem teszik lehetővé.

8. Jelen előszerződésben szabályozott szerződés-megszűnési, illetőleg módosítási szabályokra vonatkozóan a felek akként rendelkeznek, hogy az ilyen eljárásokkal kapcsolatos jognyilatkozatokat egymásnak kizárólag írásban tehetnek. A jognyilatkozat kézhezvételétől számított 15 napon belül a felek kölcsönösen kötelezettséget vállalnak az egyeztetésre, és a szerződés minden részletére kiterjedő írásba foglalására.

9. Aláíró felek megállapodnak abban, hogy a jelen előszerződésből származó, esetleges vitás kérdéseket egymás között, elsősorban az itt meghatározott egyeztetés útján kísérlik meg rendezni. Egyebekben is állandó és folyamatos - a szerződésben foglalt célok miatt - az együttműködési kötelezettségük.

10. Jelen előszerződésben nem szabályozott kérdésekben a hatályos egészségügyi és társadalombiztosítási jogszabályokat, valamint a Ptk. rendelkezéseit kell alkalmazni. Ha valamely fél az 5. pont szerinti határidőn belül a feladat-ellátási szerződés megkötését jelen előszerződés szabályaival ellentétesen megtagadja, a másik fél a Ptk. 6:73 §.(1) bekezdése szerint a bíróságtól kérheti a szerződés létrehozását.

11. Szerződő felek bármelyike megtagadhatja a szerződés megkötését a 6:73 §.(3) bekezdésében meghatározott esetekben, továbbá a jelen előszerződésben előírt feltételek hiánya esetén.

12. Jelen előszerződés az aláírás napjától 2019. november 30. napjáig hatályos, de az előszerződés hatályát veszti, ha a Szerződő felek feladat-ellátási szerződést kötnek.

13. Jelen előszerződést Szerződő felek elolvasás és értelmezés után, mint akaratukkal mindenben megegyezőt alulírott helyen és időben jóváhagyólag aláírták.

14. Jelen előszerződés 4 példányban készült, melyet Görbeháza Község Önkormányzat Képviselő-testülete a 84/2019. (IX.30.) számú határozatával hagyott jóvá.

Görbeháza, 2019. szeptember 30.

..…………………………….. ……………………………..

Giricz Béla Lászlóné Dr. Kálmánczi Anna

polgármester háziorvos

Görbeháza Község Önkormányzata  **Megbízott Egészségügyi Szolgáltató**

**Megbízó**

**Giricz Béla Lászlóné sk. Dr. Juhász Péter sk.**

**polgármester jegyző**

Görbeháza, 2019. október 03.

**A kivonat hiteles!**

Molnár Istvánné

jegyzőkönyvvezető